wannaphong/clean_thaiwikipedia huggingface dataset:
# ปล่อยมือฉัน
"ปล่อยมือฉัน" เป็นซิงเกิลของ หนุ่ม กะลา ในปี พ.ศ. 2558 ประพันธ์เนื้อร้อง-แต่งทำนองโดย ณพสิน แสงสุวรรณ และเรียบเรียงโดย NKL BAND ออกจำหน่ายครั้งแรกในวันที่ 16 กันยายน พ.ศ. 2558 โดยเป็นซิงเกิลที่ 2 ในฐานะศิลปินเดี่ยว เป็นเพลงช้าอกหักและรันทดสุดๆในรอบ 12 ปีเลยทีเดียว โดยหยิบยกเรื่องราวของตัวเองมาถ่ายทอด

เนื้อหาของเพลงนี้ ที่บอกเล่าเรื่องราวในครั้งหนึ่งว่า เคยทุ่มเทความรักเพื่อใครบางคน แต่กลับต้องมาพบความจริงว่า เค้าไม่ได้มีเราเพียงคนเดียว และจะไม่ขอให้เธอเปลี่ยนใจ แต่ขอเพียงว่า “ปล่อยมือฉัน” เสียที อย่ายื้อกันต่อไปอีกเลย

จุดเด่นของเพลงนี้อยู่ที่เสียงร้องอันเป็นเอกลักษณ์ของ “หนุ่ม” ที่ถ่ายทอดอารมณ์ได้อย่างลึกซึ้งและ ลงตัวกับดนตรีร็อกที่หนักแน่นขึ้นกว่าเดิม โดยในส่วนของภาคดนตรีนั้น จะแสดงอารมณ์ความอึดอัด บีบคั้นความรู้สึก และมีช่วงที่กลับคลายความรู้สึกเหล่านั้นออกเสียจนเกือบหมดสิ้น และเริ่มกลับมาอึดอัดอีกครั้ง วนเวียนไปเรื่อยๆ เปรียบเสมือนกับคนที่กำลังทุกข์ทรมานอยู่ในวังวนของความรัก

ส่วนมิวสิควีดิโอนี้เผยแพร่ครั้งแรกในวันที่ 16 กันยายน พ.ศ. 2558 เวลา 20:00 น.TEASER MV ปล่อยมือฉัน - NUM KALA พร้อมกัน 16.09.15 กำกับโดย ดล ผดุงวิเชียรหนุ่ม KALA หยิบเรื่องตัวเอง แต่งเพลง “ปล่อยมือฉัน”

การตอบรับ
เพลง "ปล่อยมือฉัน" ได้ติดอันดับสูงสุด 5 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 พฤศจิยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองวีชาร์ตท็อป 100GMM Grammy Gmember Chart Top 100 100 อันดับ เพลงไทยที่เพราะและฮิตที่สุดประ จำวันที่ 21 กันยายน 2558 25 ซี้ดเอฟเอ็ม ชาร์ตท็อป 20SEED CHART TOP 20 ประจำวันที่ 1 พฤศจิกายน 2558 5 อีเอฟเอ็ม ชาร์ต 94 ท็อป แอรเพลย์ 38[Chart EFM 94 เพลงฮิต 94 เพลง วันที่ 21 พฤศจิกายน 2558]
# กรดไมริสติก
กรดไมริสติก  หรือ กรดเททราเดคาโนอิก (tetradecanoic acid) เป็นกรดไขมันอิ่มตัวที่ได้จากเนยจันทน์เทศ (Myristica fragrans) ซึ่งพบไตรไมริสทิน (trimyristin) สารไตรกลีเซอไรด์ของกรดไมริสติก 75% นอกจากนี้ยังพบในน้ำมันเมล็ดในปาล์ม น้ำมันมะพร้าว ไขมันเนย ไขวาฬและเหง้าของพืชสกุล IrisCouncil of Europe, August 2007 John Charles Sawer 

กรดไมริสติกเป็นส่วนผสมในหลายผลิตภัณฑ์ โดยทำหน้าที่เป็นสารลดแรงตึงผิว สารหล่อลื่นและอิมัลซิไฟเออร์Myristic Acid (C14) | CAS 544-63-8 | Acme-HardestyTetradecanoic acid | C14H28O2 - PubChem อย่างไรก็ตาม กรดไมริสติกอาจก่อให้เกิดอาการระคายเคืองต่อผิวหนัง ดวงตา ระบบทางเดินหายใจและระบบทางเดินอาหารได้Myristic Acid SAFETY DATA SHEET Section 2. Hazards Identification4456 Myristic Acid (English) AAA TCI MSDS A2.0
# รายชื่อประเทศเรียงตามผลผลิตอาร์ทิโชก
รายชื่อประเทศเรียงตามผลผลิตอาร์ทิโชก

 ผลผลิตแต่ละประเทศ 
รายชื่อประเทศเรียงตามผลผลิตอาร์ทิโชก ค.ศ. 2008
		
 ลำดับประเทศผลผลิต (ตัน)1	 	483,5612	  212,4003	  134,2444	  90,0005	  74,0006	  66,0007	  60,1908	  53,8909	  44,23410	  38,00011	 	36,32012	 	25,00013	 	21,30014	 	18,00015	 	10,00016	 	6,20017	 	3,22918	 	2,78419	 	2,20020	 	1,70021	 	1,20022	 	80223	 	60024	 	40025	 	30026	 	17027	 	10028	 	2029	 	4

 2555 
ประเทศที่ผลิตอาร์ทิโชกมากที่สุด 10 ประเทศแรก ค.ศ. 2012ประเทศผลผลิต (ตัน)เชิงอรรถ 387,704  364,871  199,100  141,496  106,000ป 77,000ป 63,889  53,657  51,300  42,465 ทั่วโลก1,634,219อ* = ตัวเลขอย่างไม่เป็นทางการ | [ ] = ข้อมูลทางการ | อ = อาจรวมข้อมูลทางการ ข้อมูลกึ่งทางการ หรือข้อมูลโดยประมาณ 
ป = การประมาณโดยองค์การอาหารและการเกษตรแห่งสหประชาชาติ | รป = ข้อมูลจากองค์การอาหารและการเกษตรฯ ซึ่งใช้ระเบียบวิธีประมาณมูลค่า | ม = ไม่มีข้อมูล 
แหล่งข้อมูล : องค์การอาหารและการเกษตรฯ
# แก๊งมังกรดำ
แก๊งมังกรดำ  ก่อตั้งในปี พ.ศ. 2444 โดยเรียวเฮ อูจิดะ โดยตั้งชื่อจากชื่อแม่น้ำอามูร์หรือแม่น้ำเฮย์หลงในประเทศจีน แรกเริ่มแก๊งนี้ทำหน้าที่เป็นสายลับให้กับจักรวรรดิญี่ปุ่น ในสงครามรัสเซีย-ญี่ปุ่น ปฎิบัติการจารกรรมในพื้นที่รัสเซีย แมนจูเรีย เกาหลี และประเทศจีน โดยทำสงครามจิตวิทยาและลอบสังหาร หลังสงครามรัสเซีย-ญี่ปุ่น แก๊งนี้ได้เข้าทำการสายลับในหลายพื้นที่ต่อมา อาทิ เอธีโอเปีย ตุรกี โมร็อกโก ยุโรป สหรัฐอเมริกา รวมทั้งแถบประเทศเอเซียตะวันออกเฉียงใต้ รวมทั้งประเทศไทยด้วย 

ต่อมาในภายหลังปฏิบัติการของแก๊งนี้เริ่มเป็นลักษณะการก่ออาชญากรรม ถูกกวาดล้างจากสหรัฐอเมริกาในปี พ.ศ. 2485
# โตน เทิ้ต หาย
โตน เทิ้ต หาย  เป็นนักฟันดาบสากลชาวเวียดนาม เขาเข้าร่วมในประเภทเอเป้บุคคลในกีฬาโอลิมปิกฤดูร้อน 1952Kiếm thuật TPHCM trên đường khôi phục "Trên thao trường quốc tế, kiếm sĩ Tôn Thất Hải đã tham dự Olympic Helsinki (1952) rồi Trần Văn Xuân dự Olympic Rome (1960), Olympic Tokyo (1964), Asian Games Teheran (1974)."
# ชาวต่าโอย
ชาวต่าโอย  เป็นกลุ่มชาติพันธุ์ในประเทศเวียดนาม ซึ่งพูดภาษาในตระกูลมอญ-เขมร และอาศัยอยู่ในจังหวัดเถื่อเทียนเว้และจังหวัดกว๋างจิ
# ผลผลิตจากการสลาย
ใน ฟิสิกส์นิวเคลียร์ ผลผลิตจากการสลาย (หรือที่รู้จักกันในชื่อ ผลผลิตลูก, ไอโซโทปลูก, หรือ นิวไคลด์ลูก) เป็นนิวไคลด์ส่วนที่เหลือจากกระบวนการการสลายให้กัมมันตรังสี การสลายกัมมันตรังสีมักจะดำเนินการผ่านลำดับขั้นตอนของห่วงโซ่การสลาย ยกตัวอย่างเช่น 238U สลายตัวไปเป็น 234Th ซึ่งจะสลายต่อไปเป็น 234mPa ที่จะสลายต่อไปเรื่อย ๆ จนถึง 206Pb (ซึ่งเสถียร) ตามสมการ

ในตัวอย่างนี้:
 234Th, 234mPa,..., 206Pb เป็นผลผลิตทั้งหลายจากการสลายตัวของ 238U
 234Th เป็นลูกของแม่ 238U
 234mPa (234 metastable) เป็นหลานสาวของ 238U

ผลผลิตเหล่านี้ยังอาจเรียกว่าเป็นผลผลิตลูกทั้งหมดของ 238U Glossary of Volume 7  (Depleted Uranium — authors: Naomi H. Harley, Ernest C. Foulkes, Lee H. Hilborne, Arlene Hudson, and C. Ross Anthony) of A review of the scientific literature as it pertains to gulf war illnesses.

ผลผลิตจากการสลายตัวมีความสำคัญในการทำความเข้าใจกับการสลายให้กัมมันตรังสีและการจัดการกับกากกัมมันตรังสี

สำหรับองค์ประกอบอื่น ๆที่มีเลขอะตอมมากกว่าตะกั่ว, ห่วงโซ่การสลายมักจะสิ้นสุดลงด้วยไอโซโทปของแทลเลียมหรือตะกั่ว

ในหลายกรณีสมาชิกของห่วงโซ่การสลายตัวเป็นนิวไคลด์ที่มีกัมมันตรังสีมากกว่านิวไคลด์ดั้งเดิมอย่างมาก ดังนั้นแม้ว่ายูเรเนียมจะไม่เป็นอันตรายจากกัมมันตรังสีเมื่อมันบริสุทธิ์ บางชิ้นของแร่ยูเรนิไนต์ที่เกิดขึ้นตามธรรมชาติจะมีอันตรายมากเนื่องจากเนื้อแร่ของพวกมันเป็นเรเดียม ในทำนองเดียวกัน ผิวนอกของก๊าซทอเรียม ก็มีกัมมันตรังสีเล็กน้อยมากเมื่อมันยังใหม่อยู่ แต่มันจะกลายเป็นมีกัมมันตรังสีมากขึ้นหลังจากเก็บไว้เพียงไม่กี่เดือน

แม้ว่ามันจะไม่สามารถคาดการณ์ได้ว่าอะตอมของสารกัมมันตรังสีใดจะสลายตัวในเวลาใด
ผลผลิตจากการสลายตัวของสารกัมมันตรังสีจะสามารถคาดการณ์ได้อย่างชัดเจน ด้วยเหตุนี้ผลผลิตจากสลายตัวมีความสำคัญต่อนักวิทยาศาสตร์ในหลายสาขา พวกเขาจำเป็นต้องรู้ปริมาณหรือประเภทของผลิตภัณฑ์พ่อแม่ การศึกษาดังกล่าวจะถูกดำเนินการเพื่อวัดระดับของมลพิษ (ภายในและรอบ ๆ โรงงานนิวเคลียร์) และสำหรับเรื่องราวอื่น ๆ
# อธิษฐานสิจ๊ะกับนางฟ้าสีเขียว
อธิษฐานสิจ๊ะกับนางฟ้าสีเขียว เป็นผลงานวรรณกรรมของวิเชียร ไชยบัง ผู้ได้รับรางวัล รองชนะเลิศอันดับหนึ่ง ประเภทวรรณกรรมสำหรับเยาวชน ในการประกาศผลการประกวดหนังสือดีเด่นรางวัล "เซเว่นบุ๊กอวอร์ด" ครั้งที่ 7 ประจำปี 2553 และได้รับการจัดพิมพ์ครั้งแรกในปีพ.ศ.2552 เป็นวรรณกรรมที่แต่งขึ้นจากเรื่องราวอิงประสบการณ์การณ์จริง รวบรวมเอาจิตวิทยาเชิงบวกที่ใช้กับเด็กและใช้ควบคู่กับการจัดกระบวนการเรียนรู้ของครูผู้ปกครองที่ โรงเรียนลำปลายมาศพัฒนา ประเทศไทย

 เนื้อเรื่องย่อ 
ทุกคนต่างก็มีวัยเด็กเรื่องราวในวัยเด็ก แม้จะดูเป็นเรื่องเล็ก ๆ ในสายตาของผู้ใหญ่ แต่คือสิ่งที่มีค่ายิ่งใหญ่ต่อจิตใจดวงเล็ก ๆ ของเด็ก ๆ ทุกคน สิ่งที่เด็ก ๆ ทำอาจดูไร้ค่า ไม่มีความหมายในสายตาของผู้ใหญ่ แต่หากผู้ใหญ่อย่างเรา ๆ ได้มองดูด้วยความเข้าใจเราจะมองเห็นความงาม เห็นสิ่งที่มีความหมายเหล่านั้น ดอกไม้แห่งจินตนาการ เบ่งบานงดงามในวัยเด็ก “อธิษฐานสิจ๊ะกับนางฟ้าสีเขียว” บอกเล่าเรื่องราวของเด็ก ๆ อย่างเรียบง่ายและเป็นธรรมชาติ แต่แอบซ่อนแง่คิด มุมมองหลายอย่างที่จะทำให้เราเข้าใจเด็ก ๆ มากขึ้น อยากเห็นผู้ใหญ่เข้าใจเด็ก ๆ อย่างที่นางฟ้าสีเขียวเผื่อบางทีเราก็เป็น นางฟ้าสีเขียว ที่จะให้เด็ก ๆ ได้อธิษฐานขอพร
# เทศบาลครานสกากอรา
ครานสกากอรา  เป็นเทศบาลบนแม่น้ำซาวาดอลินกาในภูมิภาคอัปเปอร์คาร์นีโอลาทางตะวันตกเฉียงเหนือของประเทศสโลวีเนีย
# อิตเก็ตส์เบ็ตเทอร์โปรเจกต์
อิตเก็ตส์เบ็ตเทอร์โปรเจกต์  เป็นโครงการบนอินเทอร์เน็ตไม่แสวงผลกำไรก่อตั้งขึ้นในสหรัฐอเมริกาโดยนักกิจกรรม นักเขียน ผู้เชี่ยวชาญด้านสื่อ และนักข่าวเกย์ชื่อ แดน ซาเวจ และสามีของเขา เทร์รี มิลเลอร์ เมื่อวันที่ 21 กันยายน ค.ศ. 2010 เพื่อต่อต้านการฆ่าตัวตายในวัยรุ่นที่ถูกข่มเหงรังแกด้วยเหตุที่พวกเขาเป็นเกย์ หรือเพราะเพื่อน ๆ สงสัยว่าเขาเป็นเกย์ เป้าหมายคือป้องกันการฆ่าตัวตายในวัยหนุ่มสาวที่มีความหลากหลายทางเพศ โดยให้ผู้ใหญ่ที่เป็นเกย์สื่อด้วยข้อความว่าชีวิตของพวกเขาจะดีขึ้น โครงการเติบโตอย่างรวดเร็ว โดยมีวิดีโอ 200 ตัวถูกอัปโหลดในสัปดาห์แรก และช่องยูทูบของโครงการแตะขีดจำกัดจำนวนวิดีโอ 650 ตัวในสัปดาห์ถัดมา ปัจจุบันโครงการจัดการด้วยเว็บไซต์ของตน และมีผู้เข้าชมมากกว่า 50,000 คนโดยเป็นผู้ชมที่มีรสนิยมทางเพศ รวมถึงคนดังมากมาย วิดีโอหลายตัวมีผู้เข้าชมมากกว่า 50 ล้านครั้ง
# ครานสกากอรา
ครานสกากอรา , โครเนา  หรือ มอนเตกรัญญิสกา  เป็นเมืองบนแม่น้ำซาวาดอลินกาในภูมิภาคอัปเปอร์คาร์นีโอลาทางตะวันตกเฉียงเหนือของประเทศสโลวีเนีย ใกล้กับชายแดนประเทศออสเตรียและประเทศอิตาลี เมืองนี้มีเนื้อที่ 44.7 ตารางกิโลเมตร และมีประชากรทั้งหมด 1,452 คน

ชื่อ
ครานสกากอราได้รับการกล่าวถึงครั้งแรกในเอกสารเมื่อ ค.ศ. 1326 ภายใต้ชื่อ Chrainow (และในฐานะ Chrainau กับ Chrainaw ใน ค.ศ. 1363 ชื่อ Cranaw กับ Chranaw ใน ค.ศ. 1390 และในชื่อ Kraynaw ใน ค.ศ. 1456–61 และชื่ออื่น ๆ) ชื่อ Kranjska Gora ในภาษาสโลวีเนียดัดแปลงจากชื่อในภาษาเยอรมัน โดยได้รับอิทธิพลจาก Krainberg ในภาษาเยอรมัน ('Karawanks') เมืองนี้ยังมีอีกชื่อในภาษาสโลวีเนียช่วงอดีตว่า Borovska vas (หรือ Borovska ves หรือ Borovška vesKrajevni leksikon Dravske Banovine. 1937. Ljubljana: Zveza za tujski promet za Slovenijo, p. 540.)
# เอมีล ยันนิงส์
เอมีล ยันนิงส์ (23 กรกฎาคม 1884 - 2 มกราคม 1950) เป็นนักแสดงชาวเยอรมัน เขาเป็นที่นิยมในฮอลลีวูดปี ค.ศ. 1920 และเป็นผู้ที่ได้รับรางวัลออสการ์ครั้งแรกกับรางวัลออสการ์ สาขานักแสดงนำชายยอดเยี่ยมในงานประกาศผลรางวัลออสการ์ ครั้งที่ 1 และเขายังเป็นเพียงชาวเยอรมันคนเดียวที่ได้รับรางวัลออสการ์ สาขานักแสดงนำชายยอดเยี่ยมอีกด้วยRoman Rocek: Die neun Leben des Alexander Lernet-Holenia. Eine Biographie. Böhlau, Wien u.a. 1997; ISBN 3-205-98713-6. S. 186Frank Noack: "Jannings. Der erste deutsche Weltstar". Collection Rolf Heyne, München 2012
# เพชรจอแฮ ก่อเกียรติยิม
เพชรจอแฮ ก่อเกียรติยิม นักมวยคาดเชือกชาวไทย และนักมวยสากลชาวไทย ที่ อำเภอแม่สอด จังหวัดตาก

เกียรติประวัติ
 แชมป์ WBC Asia รุ่นฟลายเวท
 ชิง, 29 สิงหาคม 2557 ชนะน็อคยกที่ 2 รอยโล่ โกเลซ  ที่ วัดตะโก ตำบลดอนหญ้านาง อำเภอภาชี จังหวัดพระนครศรีอยุธยา
 ป้องกันแชมป์ครั้งที่ 1, 15 พฤศจิกายน 2557 ชนะน็อคยกที่ 3 ริซกี้ พราตาม่า  ที่ วัดประสิทธิเวช ตำบลบางปลากด อำเภอองครักษ์ จังหวัดนครนายก
 แชมป์ WBA Asia รุ่นฟลายเวท
 ชิง, 9 ธันวาคม 2557 ชนะน็อคยกที่ 2 โจฮัน วาห์ยูดี้ (อินโดนีเซีย) ที่ องค์การบริหารส่วนตำบลไทรใหญ่ อำเภอไทรน้อย จังหวัดนนทบุรี
 เคยชิงแชมป์ต่อไปนี้แต่ทำไม่สำเร็จ
 ชิงแชมป์ WBO Asia Pacific รุ่นฟลายเวท 4 กันยายน 2558 แพ้น็อคยกที่ 12 อิวาน โซด้า (อินโดนีเซีย) ที่ องค์การตรวจสอบการใช้อำนาจรัฐ (ภาคประชาชน) แขวงสายไหม เขตสายไหม กรุงเทพมหานคร

ชื่อนักมวยอื่น
 เพชรจอแฮ ปูนอินทรียิม
 เพชรพระยา พ.เพชรประยูร

แหล่งข้อมูลอื่น
 สถิติการชก
# แฝด
แฝด  คือ  ลูกสองคนหรือตัวที่เกิดในการตั้งครรภ์เดียวกัน แฝดสามารถเป็นได้ทั้งแฝดร่วมไข่ ("แฝดแท้" หรือ "แฝดเหมือน") หมายความว่า ลูกทั้งสองเจริญมาจากไซโกตเดียวแล้วจึงแยกและสร้างเป็นสองเอ็มบริโอ หรือแฝดต่างไข่ ("แฝดเทียม") หมายความว่า ทั้งสองเจริญมาจากไข่สองใบที่ถูกผสมด้วยเซลล์อสุจิสองตัวแยกกัน

ในพจนานุกรมฉบับราชบัณฑิตยสถาน พ.ศ. 2542 คำว่า "แฝด" หมายถึง เป็นคู่ (ใช้เรียกลูกที่เกิดจากท้องแม่เดียวกัน ในระยะเวลาเดียวกัน หรือใกล้กัน) เช่น มีลูกแฝด หรือติดกันเป็นคู่
# ความยั่งยืน
ในวิชานิเวศวิทยา ความยั่งยืน  คือ ความสามารถในการคงทน เป็นวิธีที่ระบบชีววิทยายังคงความหลากหลายและมีผลผลิต (productive) ได้ไม่จำกัด พื้นที่ชุ่มน้ำและป่าที่อยู่นานเป็นตัวอย่างของระบบชีววิทยาที่ยั่งยืน ในคำที่ใช้ทั่วไปกว่า ความยั่งยืนคือ ความคงทนของระบบและกระบวนการ หลักการการจัดความยั่งยืน คือ การพัฒนาอย่างยั่งยืน ซึ่งรวมสี่โดเมน (domain) ที่เชื่อมสัมพันธ์กัน คือ นิเวศวิทยา เศรษฐศาสตร์ การเมือง และวัฒนธรรม 

ระบบนิเวศและสิ่งแวดล้อมที่ส่งเสริมสุขภาพจำเป็นต่อความอยู่รอดของมนุษย์และสิ่งมีชีวิตอื่น วิถีการลดผลกระทบเชิงลบของมนุษย์ ได้แก่ วิศวกรรมเคมี่ที่เป็นมิตรต่อสิ่งแวดล้อม การจัดการทรัพยากรธรรมชาติและการป้องกันธรรมชาติ สารสนเทศได้จากเคมีสีเขียว โลกศาสตร์ วิทยาศาสตร์สิ่งแวดล้อมและชีววิทยาการอนุรักษ์ เศรษฐศาสตร์นิเวศศึกษาสาขาการวิจัยทางวิชาการซึ่งมุ่งจัดการกับเศรษฐกิจของมนุษย์และระบบนิเวศทางธรรมชาติ

รายละเอียดที่เกี่ยวข้องกับด้านเศรษฐกิจของความยั่งยืนนั้นขัดแย้งกัน นักวิชาการได้สนทนาเรื่องนี้ในแนวคิดเกี่ยวกับความยั่งยืนที่อ่อนแอและเข้มข้น ตัวอย่างเช่น จะมีความขัดแย้งระหว่าง "ความเจริญรุ่งเรืองสำหรับทุกคน" และการรักษาสิ่งแวดล้อม ดังนั้นจำเป็นต้องทำความเป็นอยู่ระหว่างทั้งสอง มิฉะนั้น ความพยายามในการหาทางที่ทำให้การเจริญเติบโตทางเศรษฐกิจถูกแยกจากการก่อให้เกิดความเสียหายต่อสิ่งแวดล้อมจึงเป็นสิ่งที่พึงประสงค์ นั่นหมายความว่า การใช้ทรัพยากรในปริมาณที่น้อยลงต่อหน่วยผลิตภัณฑ์แม้เศรษฐกิจจะเติบโตขึ้น ซึ่งจะลดผลกระทบของการเจริญเติบโตทางเศรษฐกิจต่อสิ่งแวดล้อม เช่น มลพิษ การทำสิ่งนี้นั้นยาก มีผู้เชี่ยวชาญบางคนอ้างว่าไม่มีหลักฐานที่แสดงว่าสิ่งนี้กำลังเกิดขึ้นในขนาดที่ต้องการ 

การค้าที่ยั่งยืนรวมประเด็นสิ่งแวดล้อม สังคม และเศรษฐกิจ ในหนึ่งระบบบัญชี "คน โลก และกำไร" ถูกใช้สำหรับวิธีนี้ ชื่อของวิธีนี้คือ ผลสุทธิทางสังคม สภาพเศรษฐกิจที่ปิดวนเป็นแนวคิดที่เกี่ยวข้อง เป้าหมายคือการแยกกดดันทางสิ่งแวดล้อมออกจากการเจริญเติบโตทางเศรษฐกิจ ขาดมาตรฐานที่ชัดเจนและการติดตามการปฏิบัติที่โปร่งใสทำให้เกิดความกังวลว่าการประกาศ ESG มักเกิดขึ้นเพื่อการทำให้ดูเขียว และเป้าหมายอื่น ๆ ของ ทางสัมพันธภาพสาธารณะ ซึ่งทำให้หันเหไปจากการกำหนดแนวทางที่มีนัยสำคัญยิ่งขึ้นเกี่ยวกับการปรับปรุงสิ่งแวดล้อมและสังคม  

ปัญหาทั่วโลกเกี่ยวกับการพัฒนาที่ยั่งยืนยากที่จะแก้ไข เนื่องจากต้องมีแนวทางที่อนุรักษ์ทั่วโลก องค์กรที่มีขนาดใหญ่ทั่วโลกเช่น สหประชาชาติและองค์การการค้าโลก ไม่มีความสามารถในการรักษาการปฏิบัติตามกฎที่มีอยู่ทั่วโลก เหตุผลหนึ่งของความล้มเหลวนี้คือ ไม่มีวิธีข่มขู่ที่เหมาะสม

มีคนวิจารณ์แนวคิดเรื่องการพัฒนาที่ยั่งยืน หนึ่งในข้อวิจารณ์คือ แนวคิดเรื่องการพัฒนาที่ยั่งยืนเกินไปและเป็นคำศัพท์ที่เหมาะสมทันสมัย
# เชือกวิเศษ
"เชือกวิเศษ" เป็นซิงเกิลของวงลาบานูน จากอัลบั้ม N.E.W.S. กับค่ายจีนี่ เรคคอร์ด ในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องราวความรักที่ไม่สมหวัง ซิงเกิลนี้ประสบความสำเร็จทั่วประเทศ

เชือกวิเศษเป็นเพลงช้าเพียงเพลงเดียวในอัลบั้ม N.E.W.S. แต่งโดยขจรเดช พรมรักษา (กบ บิ๊กแอส) มีเนื้อหาเกี่ยวกับความรักที่ไม่สมหวัง
เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้Labanoon rocks back to life  nationmultimedia.com

มิวสิกวิดีโอเชือกวิเศษเผยแพร่เมื่อวันที่ 26 สิงหาคม พ.ศ. 2558 กำกับโดยศุทธสิทธิ์ เดชอินทรนารักษ์ โดยมีสารัช อยู่เย็น กัปตันทีมฟุตบอลทีมชาติไทยชุดที่ไปแข่งขันฟุตบอลซีเกมส์ 2015 และพัทธ์ธีรา ศรุติพงศ์โภคิน มาเล่นในมิวสิกวิดีโอนี้ชม MV เชือกวิเศษ ตัวเต็ม สารัช รับบทพระเอกครั้งแรกในชีวิต'ตังค์' โอด แอ๊คติ้งหิน เสียน้ำตากลางกอง MV ทำให้เพลงนี้ประสบความสำเร็จอย่างมากและทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทยเจาะความโดน!! ของเอ็มวีร้อยล้านวิว เพลง"เชือกวิเศษ" จากวงลาบานูน และในปี 2562 เป็นเพลงบนยูทูบที่มียอดผู้ชมมากที่สุดในประเทศไทย

 ผู้มีส่วนร่วมทำเพลง 
ลาบานูน
 เมธี อรุณ – ร้องนำ กีตาร์ และแต่งทำนอง
 อนันต์ สะมัน – เบส
 ณัฐนนท์ ทองอ่อน – กลอง

ผู้มีส่วนร่วมอื่น ๆ
 พงศศรัณย์ พุ่มทิพย์ – Produced  
 ขจรเดช พรมรักษา และ Mango Team – Lyrics Directors
 วรวรรธน์ วิวรรธน์วณิชย์, อัครพงศ์ ศรีเกื้อกูล – Sound Engineer 
 เสาวณีย์ ป้อมถาวร, พชร รัตนอรุณ, วสวัตติ์ หาญลำยวง – Assistant Engineer 
 ประมวล ล้อเจริญ – Drum Technician
 พูนศักดิ์ จตุระบุล, ขจรเดช พรมรักษา – Executive Producer

การตอบรับ
ซิงเกิลนี้ประสบความสำเร็จไปทั่วประเทศ โดยทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย โดยใช้เวลาเพียว 2 เดือน5 เพลงดังแห่งปี จากค่ายแกรมมี่ฯ ยอดวิวทะลุ 100 ล้านวิว music.truelife.com นอกจากนี้ยังเป็นมิวสิกวิดีโอที่สามารถทำลายสถิติยอดผู้ชมในยูทูบถึง 300 ล้านครั้ง และ 500 ล้านครั้งได้เป็นเพลงแรกในประเทศไทย นอกจากนี้คำว่า "เชือกวิเศษ" ยังเป็นคำสำคัญที่ถูกใช้ค้นหาในเว็บไซต์กูเกิลมากที่สุดในปี พ.ศ. 2558 ด้วย

ชาร์ต
ชาร์ต (พ.ศ. 2558)อันดับสูงสุด ไอทูนส์สโตร์ไทยแลนด์ ท็อปชาร์ต  3 ซี้ดเอฟเอ็ม ชาร์ตท็อป 20"เชือกวิเศษ" ขึ้นอันดับ 1 Seed Chart Top 20 แล้วค้าบ ขอบคุณทุกกำลังใจที่มีให้กับพวกเราเสมอมา 195.5 เอฟเอ็ม เวอร์จิ้นฮิตซ์ ชาร์ตท็อป 406อีเอฟเอ็ม ชาร์ต 94 ท็อป แอรเพลย์4 จีเอ็มเอ็ม แกรมมี่ จีเมมเบอร์ ซองชาร์ตท็อป 100  4 จีเอ็มเอ็ม แกรมมี่ จีเมมเบอร์ ซองชาร์ตท็อป 5 4Gmember Chart Top 5 ประจำวันที่ 7 กันยายน 2015 จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100  13

รางวัลและการเสนอชื่อ
 ผู้มอบรางวัล สาขารางวัล ผลเดอะกีตาร์แม็ก อะวอร์ดส์ 2016 ซิงเกิ้ลยอดนิยมแห่งปี ได้รับรางวัลเอ็มไทยท็อปทอล์กอะเบาต์ 2016 เพลงยอดนิยมในโลกออนไลน์
# ฟินน์ (สตาร์ วอร์ส)
ฟินน์  เป็นหนึ่งในตัวละครสำคัญของภาพยนตร์เรื่อง สตาร์ วอร์ส: อุบัติการณ์แห่งพลัง ฟินน์เป็นสตอร์มทรูปเปอร์ของปฐมภาคี ก่อนที่จะหนีไปหลังจากที่เขาได้ปฏิบัติภารกิจต่อสู้เป็นครั้งแรก ก่อนที่จะได้เข้าร่วมต่อสู้กับฝั่งตัวเอง ตัวละครฟินน์ แสดงโดยนักแสดงชาวอังกฤษจอห์น โบเยกา
# อิษณัฐ ชลมูณี
อิษณัฐ ชลมูณี หรือ อนุรักษ์ ชลมูนี  เป็นที่รู้จักในชื่อ แม่บ้านมีหนวด (14 กุมภาพันธ์ 2533 – 12 พฤศจิกายน 2567) เป็นนายแบบ นักแสดง และพิธีกรชาวไทย ที่มีชื่อเสียงจากการถ่ายแบบเสื้อผ้าในเพจ แม่บ้านมีหนวด ทางเฟซบุ๊ก

 ประวัติ 
อิษณัฐเป็นชาวอำเภอทุ่งหว้า จังหวัดสตูล มีพี่สาวหนึ่งคนชื่อนภสมน สำเร็จการศึกษาระดับประถมศึกษาที่โรงเรียนบ้านคลองขุด และระดับมัธยมศึกษาที่โรงเรียนสตูลวิทยา ก่อนศึกษาต่อระดับอุดมศึกษาสาขานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และสำเร็จการศึกษาปริญญาโทด้านบริหารการบันเทิง มหาวิทยาลัยกรุงเทพ 

อิษณัฐและเพื่อนได้ตั้งเพจ แม่บ้านมีหนวด การอัพโหลดภาพส่วนตัวที่มีบุคลิกเป็นชายร่างท้วม สวมเครื่องแต่งกายฟูฟ่อง สวมแว่นตาสีดำ และไว้หนวด   เนื่องจากเป็นคนที่ชื่นชอบด้านการถ่ายภาพเป็นทุนเดิมจนเป็นที่รู้จักและได้รับการตอบรับบิว-อนุรักษ์ "แม่บ้านมีหนวด" เปลี่ยนเพจเฟซบุ๊กเป็นแกลอรี่ภาพถ่าย โดยเบื้องต้นได้ตั้งสโลแกนว่า "พอมีผัว เลยทำตัวเป็นแม่บ้าน" นอกจากนี้ยังมียี่ห้อสินค้าที่เป็นเสื้อผ้าส่วนตัว และต่อมาก็รับงานแสดงด้วย

อิษณัฐ เสียชีวิตเมื่อวันที่ 12 พฤศจิกายน พ.ศ. 2567 สิริอายุรวม 34 ปี

 ผลงาน 
ละคร

| rowspan="2"|2559
| ม่านดอกงิ้ว
| แอร์รี่
|-
| ลูกตาลลอยแก้ว
| คุณชาย
|-
| 2560
| สงครามเพลง
|  ซูซี่
|-
|}

 พิธีกร 
 เจ็ดสะระตี่ ออกอากาศทางสถานีโทรทัศน์สีกองทัพบกช่อง 7
 แฟชั่นบันลือโลก ออกอากาศทาง จีเอ็มเอ็ม แชนแนล
# โรงเรียนเวียงนครวิทยาคม
โรงเรียนเวียงนครวิทยาคม (อักษรย่อ ว.น.ค.) เป็นโรงเรียนมัธยมขนาดกลาง สังกัดกรมสามัญศึกษา กระทรวงศึกษาธิการ ตั้งอยู่ในพื้นที่อำเภอภูเวียง จังหวัดขอนแก่น ประกาศจัดตั้งเมื่อวันที่ 8 พฤษภาคม พ.ศ. 2540 จัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 500 คน และบุคลากรทางการศึกษาอีกกว่า 37 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 50 ไร่

ในปี พ.ศ. 2537-2539 เป็นสาขาของโรงเรียนภูเวียงวิทยาคม

ต่อมาในปี พ.ศ. 2540 ได้แยกออกมาเป็นโรงเรียนเวียงนครวิทยาคมในปัจจุบัน
# ท่าอากาศยานบรัสเซลส์
ท่าอากาศยานบรัสเซลส์   เป็นท่าอากาศยานนานาชาติหลักของประเทศเบลเยียม ก่อตั้งเมื่อ พ.ศ. 2483 ตั้งอยู่ห่างจากตัวเมืองบรัสเซลส์ไปทางทิศตะวันออกเฉียงเหนือราว 12 กิโลเมตร ในเขตเทศบาลซาเฟินเตม, มาเคอเลิน และสเตโนกเกอร์เซลของมณฑลเฟลมิชบราบันต์ จากสถิติปี พ.ศ. 2557 ท่าอากาศยานบรัสเซลส์เป็นท่าอากาศยานที่มีผู้ใช้บริการมากที่สุดอันดับที่ 23 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกเป็น 2 โถงขาออก
# โรงเรียนกุดขอนแก่นวิทยาคม
โรงเรียนกุดขอนแก่นวิทยาคม (อักษรย่อ ก.ข.ว.) ตำบลกุดขอนแก่น อำเภอภูเวียง จังหวัดขอนแก่น เป็นโรงเรียนมัธยมขนาดกลาง จัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนวนนักเรียน 390 คน คณะครูและบุคลากรทางการศึกษา 32 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัด สำนักงานเขตพื้นที่การศึกษามัธยมศึกษาขอนแก่น สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 57 ไร่  ก่อตั้ง เมื่อปี พ.ศ. 2528
# การหลั่งใน
การหลั่งใน บ้างว่า เสร็จใน, แตกใน  หรือนะกะดะชิ  เป็นกิจกรรมทางเพศ (sexual act) ของคู่สมรสเพื่อสืบพันธ์ไปจากรุ่นสู่รุ่น หรือมักปรากฏทั่วไปในงานลามก (สื่อหนังโป๊ลามก) โดยชายหลั่งน้ำอสุจิในช่องคลอดหรือทวารหนักของคู่นอนโดยไม่ใช้ถุงยางอนามัย ทำให้เห็นน้ำอสุจิซึมหรือหยดจากช่องคลอดหรือทวารหนัก

 การใช้ในงานลามก 
thumb|น้ำอสุจิกำลังไหลออกจากช่องคลอดของหญิงหลังกิจกรรมทางเพศโดยไม่ใช้ถุงยางอนามัย เรียก "หลั่งใน"
การหลั่งในเป็นพัฒนาการค่อนข้างล่าสุดในสื่อลามกหรือหนังโป๊ โดยพบในภาพยนตร์งานลามกยุคแรก ๆ การใช้คำว่า "creampie" เพื่ออธิบายฉากเหล่านี้กำเนิดในงานลามกสหรัฐในต้นคริสต์ทศวรรษ 2000 

การหลั่งในตามด้วยภาพน้ำอสุจิหยดจากทวารหนักพบได้บ้างในงานลามกเกย์ประตูหลัง (bareback) โดยเรียกว่า breeding หรือ reverse money shot บางครั้ง breeding ตามด้วย felching คือ การดูดน้ำอสุจิจากทวารหนักของคู่นอน

ในงานลามกข้ามเพศ กิจกรรมทางเพศมักตามด้วยราดหน้า (facial) สร้อยคอไข่มุก หรือการหลั่งไส่หน้าของเพศตรงข้ามโดยไม่แตกในหรือหลั่งใน ฉาก creampie ต่างจากธรรมเนียมงานลามกข้ามเพศตรงที่ให้เห็นกิจกรรมทางเพศที่เลียนแบบใกล้เคียงกับที่ทำในชีวิตทั่วไป โดยถูกเรียกว่า "ภาพตรงข้าม" (counterimage) ของราดหน้า บางทีให้หลังตัวอย่างที่งานลามกเกย์ทำไว้ การหลั่งในได้เป็นประเภทย่อยที่ได้รับความนิยมในงานลามกข้ามเพศนับแต่เริ่มศตวรรษที่ 21 โดยมีทั้งการหลั่งในช่องคลอดและทวารหนัก ในสื่อลามกหนังโป๊หลั่งในทั้งเกย์และข้ามเพศบางเรื่อง กิจกรรมทางเพศซึ่งรวมการหลั่งใน ตามด้วยผู้แสดงเลียน้ำอสุจิที่ไหลจากร่างของตน ภาพยนตร์งานลามกบางเรื่องใช้น้ำอสุจิเทียมแทนเพื่อกระตุ้นหรือเสริมการหลั่งใน

ตัวอย่างภาพยนตร์สื่อลามก (หนังโป๊หรือหนังอีโรติก) ข้ามเพศที่มีการหลั่งใน เช่น Cream Filled Teens และ Internal Cumbustion ในงานลามกเพศเดียวกันชาย เทรเชอร์ไอแลนด์มีเดียเป็นตัวอย่างที่สำคัญ ภาพยนตร์เรื่อง Breed Me ได้รับการกล่าวถึงว่าเป็น "เรื่องแรกและขึ้นชื่อที่สุด" เรื่องหนึ่งในภาพยนตร์ประเภทนี้

 ความเสี่ยงต่อสุขภาพ 
การผลิตงานลามกซึ่งมีการหลั่งในมีการร่วมเพศแบบไม่ป้องกัน ซึ่งเพิ่มความเสี่ยงของการตั้งครรภ์ในหญิงและโรคติดต่อทางเพศสัมพันธ์ เช่น เอชไอวี หนองใน การตกขาว การติดเชื้อในช่องคลอด ความเสี่ยงของโรคติดต่อทางเพศสัมพันธ์เพิ่มขึ้นมากในการหลั่งในทวารหนัก

ในปี 2547 ในกรณีที่แพร่หลายมาก นักแสดงหญิงงานลามกมือใหม่ ลารา ร็อกซ์ (Lara Roxx) ได้รับโรคติดต่อหลายชนิดรวมทั้งเอชไอวีจากดาร์เรน เจมส์ (Darren James) ขณะถ่ายทำฉากที่มีการหลั่งในทวารหนักCraig Wingate, Anisha Moore-Johnson, Rheena Yangson, and Jason Lim (2006): Lights, Camera, Action: Safety on the Set! Empowerment Training for Adult Film Stars  เจมส์ได้รับเอชไอวีจากการมีเพศสัมพันธ์ทางทวารหนักแบบไม่ป้องกันกับหญิงคนหนึ่งขณะเดินทางไปประเทศบราซิล ผลการทดสอบเอชไอวีของเขาให้ผลลบหลังเขาเดินทางกลับครั้งนั้น และแพร่เชื้อให้นักแสดงหญิง 3 จาก 13 คนที่เขาทำงานด้วยก่อนการทดสอบให้ผลบวกในการทดสอบครั้งถัดมาและเลิกแสดง
# เจเรมี ไอเอินส์
เจเรมี จอห์น ไอเอินส์ (เกิด 19 กันยายน ค.ศ. 1948) เป็นนักแสดงชาวอังกฤษ หลังจากได้รับการฝึกฝนที่โรงละครบริสตอลโอลด์วิค ไอเอินส์เริ่มแสดงละครเวทีครั้งแรกในปี 1969 รับบทเป็น จอห์นเดอะแบ็พติส ใน Godspell หลังจากนั้นเขาก็ร่วมแสดงกับคณะเวสต์เอ็นด์และสแตรตเฟิร์ดอะพอนเอวอน จนเริ่มเป็นที่รู้จักใน Richard II ของบริษัทรอยัลเชคสเปีย เขาแสดงละครบรอดเวย์ครั้งแรกใน The Real Thin ของทอม สต็อพพาร์ด ซึ่งทำให้เขาได้รับรางวัลดราม่าลีกอะวอดส์และรางวัลโทนี สาขานักแสดงนำชายยอดเยี่ยม

ในปี 1981 ไอเอินส์เริ่มมีชื่อเสียงจากละครชุดเรื่อง ไบรด์สเฮดรีวิซิตทิด เขาได้รับรางวัลลูกโลกทองคำ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลเอมมี หลังจากนั้นเขาแสดงนำในภาพยนตร์เรื่อง The French Lieutenant’s Woman ร่วมกับเมอริล สตรีพ เขายังได้รับรางวัลวาไรตีคลับอะวอดส์ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลแบฟตา จากนั้นในปี 1990 เขารับบทเป็น ซาน ตาวอน ยูโร ผู้ถูกกล่าวหาว่าเป็นฆาตกร ใน Reversal of Fortune สำหรับบทนี้ไอเอินส์ได้รับรางวัลหลายสถาบัน รวมถึงรางวัลออสการ์ สาขานักแสดงนำชายยอดเยี่ยม
# พีอา ววทซ์บัค
พีอา อาลอนโซ ววทซ์บัค (เกิด 24 กันยายน ค.ศ. 1989) นางแบบ นักแสดง และนางงามชาวฟิลิปปินส์-เยอรมัน ซึ่งเป็นที่รู้จักกันเป็นอย่างดีในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 Miss Philippines Pia Alonzo Wurtzbach Crowned Winner of Miss Universe 2015 , zeibiz.com; accessed 21 December 2015.

 ประวัติ 
พ่อของเธอเป็นชาวเยอรมันและแม่ของเธอมาจากประเทศฟิลิปปินส์ เธอเกิดในชตุทท์การ์ท รัฐบาเดิน-เวือร์ทเทิมแบร์ค เธอจบการศึกษาระดับมัธยมศึกษาที่ ABS-CBN Distance Learning School ในเกซอนซิตี และสาขาศิลปะการประกอบอาหารที่ Center for Asian Culinary Studies ในซานฮวน เมโทรมะนิลา

 การประกวด 
 บีนีบีนิงปีลีปีนัส 
ววทซ์บัคประกวดบีนีบีนิงปีลีปีนัสมาทั้งหมด 3 ครั้งคือ ปี ค.ศ. 2013 ได้รับรางวัลรองอันดับ 1, ค.ศ. 2014 ผ่านเข้าสู่รอบ 15 คนสุดท้าย และ ค.ศ. 2015 ได้รับรางวัลชนะเลิศบีนีบีนิงปีลีปีนัส

 นางงามจักรวาล 2015 
ววทซ์บัคเป็นผู้ชนะในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 ในลาสเวกัส รัฐเนวาดา สหรัฐ ในช่วงท้ายของการประกวดพิธีกร (สตีฟ ฮาร์วีย์) ประกาศว่ามิสโคลอมเบีย อาเรียดนา กูติเอร์เรซ เป็นผู้ชนะ แต่หลังจากนั้นไม่กี่นาทีสตีฟได้กล่าวว่าเขาประกาศผลรางวัลผิด และผู้ชนะนางงามจักรวาล 2015 คือ พีอา ววทซ์บัค และเปาลินา เบกา นางงามจักรวาล 2014 ได้ถอดมงกุฎจากศีรษะของอาเรียดนา สวมให้แก่ววทซ์บัค"Miss Universe 2015 Pageant mistakenly crowns miss Colombia the winner". Associated Press. Newsday. 21 December 2015.